b'\n_START_ARTICLE_\nYleisluistelun Suomen-mestaruuskilpailut 1904\n_START_PARAGRAPH_\nSuomen luistelumestaruudesta kilpailtiin Helsingiss\xc3\xa4 13.-14. helmikuuta 1904. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta. Franz Fredrik Wath\xc3\xa9n voitti kaksi lyhint\xc3\xa4 matkaa \xc3\xa4\xc3\xa4rimm\xc3\xa4isen t\xc3\xa4p\xc3\xa4r\xc3\xa4sti. 1 500 metrill\xc3\xa4 Wath\xc3\xa9n ja Johan Wikander luistelivat saman ajan eri eriss\xc3\xa4. 500 metrill\xc3\xa4 miehet luistelivat samassa er\xc3\xa4ss\xc3\xa4 niin ik\xc3\xa4\xc3\xa4n saman ajan, mutta Wath\xc3\xa9n n\xc3\xa4htiin voittajaksi. Kun t\xc3\xa4m\xc3\xa4 viel\xc3\xa4 voitti 1 500 metrin matkavoitosta j\xc3\xa4rjestetyn uusinnan 500 ja 5 000 metrin kilpailujen v\xc3\xa4liss\xc3\xa4, oli Suomen-mestaruus selv\xc3\xa4. Mestaruus oli Wath\xc3\xa9nin kuudes per\xc3\xa4kk\xc3\xa4inen. Pisimm\xc3\xa4n matkan voitti Walter Ylander.'